ВЪПРОСИ И ОТГОВОРИ ПО ПРОЦЕДУРА 
№ BG161PO003-2.1.12 „ПОКРИВАНЕ НА МЕЖДУНАРОДНО ПРИЗНАТИ СТАНДАРТИ И ВЪВЕЖДАНЕ НА СИСТЕМИ ЗА УПРАВЛЕНИЕ В ПРЕДПРИЯТИЯТА"
ОТГОВОР НА ВЪПРОС № 45, ПОЛУЧЕН НА 21.07.2011 г. 
И ПУБЛИКУВАН НА 09.08.2011 г.
ВЪПРОС № 45)

Във връзка с един от критериите за допустимост при кандидатстване по ОП „Развитие на конкурентноспособността на българската икономика”, „Покриване на международно признати стандарти и въвеждане на системи за управление в предприятията”, а именно “нетни приходи от продажби за 2010 г. равни на или надвишаващи 150 000 лв.”, бих искала да задам следния въпрос:

Дружеството-кандидат е инвестиционно дружество и формира основните си приходи от дивиденти, които съгласно действащите стандарти се отразяват като „Финансови приходи”, а не като „Нетни приходи от продажби”. Отговаря ли в този случай на критериите за допустимост по ОП?

Благодаря Ви предварително,

С уважение,
Anna Belchinska
ОТГОВОР №45
В случай, че кандидатът отговаря на всички останали условия за допустимост, посочени в точки 2.1.1. и 2.1.2. от Насоките за кандидатстване, то изискването кандидатът да има „нетни приходи от продажби за 2010 г. равни на или надвишаващи 150 000 лв” ще се счита за изпълнено в случай, че стойността на финансовите приходи, посочена в приходната  част на Отчета за доходите за 2010 г. на инвестиционното дружество е равна на или надвишава 150 000 лв. 
